Uznesenie Mestského súdu Bratislava III sp. zn. 72Cb/4/2025 z 25. 11. 2025
Uznesenie Mestského súdu Bratislava III z 25. novembra 2025, sp. zn. 72Cb/4/2025, ECLI:SK:MSBA3:2025:1325200437.2
Súd: Mestský súd Bratislava III
Spisová značka: 72Cb/4/2025
ECLI: ECLI:SK:MSBA3:2025:1325200437.2
Dátum vydania: 25. 11. 2025
Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava III 72Cb/4/2025 1325200437 25. 11. 2025 JUDr. Milan Hupka ECLI:SK:MSBA3:2025:1325200437.2
Uznesenie Mestský súd Bratislava III., v právnej veci žalobcu: KATRANSPORT s.r.o., Nová 960/78, Poprad 058 01, IČO: 46 992 812, zast.: JUDr. Valéria Janíková, advokátka, Námestie sv. Egídia 95, Poprad 058 01, proti žalovanému: Aluplay k. s., Nobelova 18/A, Bratislava – mestská časť Nové Mesto 831 02, IČO: 52 968 677, zast.: Mgr. Peter Arendacký, advokát, Železničiarska 13, Bratislava 811 04, o zaplatenie 1.092,- EUR s prísl., takto rozhodol: I. Súd konanie zastavuje. II. Žalobcovi súd náhradu trov konania nepriznáva. odôvodnenie: 1. Žalobca sa žalobou doručenou súdu dňa 21.1.2025 domáhal zaplatenia sumy 1.092,- EUR s prísl. titulom neuhradenia ceny za vykonanú prepravu tovaru. 2. Písomným podaním doručeným súdu dňa 19.11.2025 žalobca vzal žalobu v celom rozsahu späť z dôvodu uhradenia uplatňovaného nároku, vrátane trov konania. 3. Podľa § 144 zák. č. 160/2015 Z.z. (ďalej len „CSP“), žalobca môže vziať žalobu späť. 4. Podľa § 145 ods. 1 CSP, ak je žaloba vzatá späť celkom, súd konanie zastaví. 5. Podľa § 146 ods. 1 CSP, Súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 6. Vzhľadom k tomu, že žalobca vzal žalobu späť pred začatím pojednávania, súd konanie zastavil. 7. Podľa § 256 ods. 1 CSP, ak strana procesne zavinila zastavenie konania, súd prizná náhradu trov konania protistrane. 8. Žalobcovi síce vzniklo právo na náhradu trov konania, keďže si ich v konaní neuplatňoval, súd mu ich náhradu nepriznal. 9. O vrátení súdneho poplatku bude rozhodnuté po právoplatnosti tohto uznesenia samostatným uznesením (§ 14 ods. 4 zák. č. 71/1992 Zb. o súdnych poplatkoch). Poučenie:
Proti tomuto uzneseniu možno podať na tunajšom odvolanie, a to v lehote 15 dní odo dňa doručenia uznesenia (§ 357 písm. a), m) CSP). V odvolaní sa popri všeobecných náležitostiach podania (ktorému súdu je podanie určené, kto ho robí, ktorej veci sa týka, čo sa ním sleduje, podpis) uvedie, proti ktorému rozhodnutiu smeruje, v akom rozsahu sa rozhodnutie napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

